Source: http://old.zsfz.sk/archiv/3412
Timestamp: 2019-09-21 23:36:45+00:00

Document:
Návrh Stanov Západoslovenského futbalového zväzu » Západoslovenský futbalový zväz
Návrh Stanov Západoslovenského futbalového zväzu
1. Západoslovenský futbalový zväz (ďalej len „ZsFZ“) je športovým zväzom , ktorý má právnu formu občianskeho združenia založeného podľa zákona č. 83/1990 Zb. o združovaní občanov v znení neskorších predpisov. Vytvorili ho dobrovoľne členovia ZsFZ pôsobiaci na území Trenčianskeho, Trnavského a Nitrianskeho samosprávneho kraja.
3. Sídlo ZsFZ je na adrese: Rázusová 23, 949 01 Nitra, Slovenská republika.
5. Symbolmi ZsFZ sú vlajka, logo s úplným názvom “Západoslovenský futbalový zväz” a logo so skráteným názvom “ZsFZ”.
b) ekonomické oddelenie ZsFZ – organizačný útvar ZsFZ, ktorý podlieha priamemu riadeniu zo strany predsedu a vedúceho sekretára ZsFZ
i) rozhodnutie futbalového orgánu – záväzné rozhodnutie orgánu ZsFZ, SFZ, UEFA, FIFA a jeho člena v rámci výkonu ich právomoci,
1. Hlavné činnosti ZsFZ sú aktivity vykonávané sústavne, samostatne, v mene a na zodpovednosť ZsFZ, ktoré nie sú podnikaním a nie sú vykonávané za účelom dosiahnutia zisku. Majetok, výnosy a príjmy vytvorené hlavnými činnosťami ZsFZ sa využívajú na napĺňanie poslania a cieľov ZsFZ a na úhradu výdavkov (nákladov) s nimi spojených.
b) presadzovať záujmy členov ZsFZ a celého futbalového hnutia vo vzťahu k Slovenskému futbalovému zväzu
c) presadzovať záujmy členov ZsFZ a celého futbalového hnutia vo vzťahu k orgánom samosprávnych krajov
d) organizovať a koordinovať súťaže vo futbale na území ZsFZ na všetkých úrovniach a vo všetkých vekových kategóriách pri presadzovaní zásad fair play a športovej etiky,
f) realizovať a podporovať projekty a iné aktivity, ktorých cieľom je zlepšenie starostlivosti o divákov, zvyšovanie pohodlia divákov na štadióne a ochrana bezpečnosti divákov na stretnutiach organizovaných v rámci činnosti ZsFZ a jeho členov,
ch) podieľať sa na založení, vzniku a činnosti obchodných spoločností s cieľom komercionalizovať futbal na území SR a zhodnocovať aktíva s ním spojené v prospech rozvoja futbalu tak, aby skutočné hodnoty športu vždy prevládli nad komerčnými záujmami,
k) zaoberať sa ďalšími otázkami vo vzťahu k futbalu a jeho rozvoju
a) princíp fair play – konanie v súlade s etickými princípmi, ktoré sú v protiklade s koncepciou športového víťazstva za každú cenu, princípmi, ktoré podporujú integritu a rovnosť príležitostí pre všetkých súťažiacich a zdôrazňujú úctu k človeku ako k osobnosti a hodnotu každého jednotlivca zúčastneného na športovom podujatí,
c) princíp odbornosti – podľa ktorého sa pri obsadzovaní orgánov ZsFZ, postupoch alebo rozhodnutiach v rámci činnosti ZsFZ a jeho orgánov vždy prihliada na odbornú stránku veci, odborné vedomosti, schopnosti, zručnosti a skúsenosti dotknutej osoby, bez ohľadu na prípadné regionálne alebo skupinové záujmy alebo na regionálnu alebo skupinovú príslušnosť,
d) princíp primeranosti – podľa ktorého sa všetky zúčastnené osoby snažia svojím konaním dosiahnuť stav alebo výsledok zodpovedajúci rozumnému usporiadaniu veci, ktorého cieľom je dosiahnutie rovnováhy dotknutých vzťahov, záujmov a hodnôt,
g) princíp územný – podľa ktorého sa družstvá zúčastňujú na súťažiach organizovaných príslušným regionálnym zväzom, alebo oblastným zväzom podľa teritoriálnej príslušnosti mesta, alebo obce, v ktorej sa nachádza domáce ihrisko a sídlo súťažiaceho družstva, k príslušnému zväzu, okrem výnimiek priznaných v súlade týmito Stanovami alebo Stanovami SFZ.
2. V podmienkach a štruktúrach ZsFZ, vrátane jeho členov, ich organizačných štruktúr a im podriadených osôb, nie je prípustná:
2. ZsFZ a všetci jeho členovia sú povinní dodržiavať stanovy a ostatné predpisy ZsFZ, SFZ, UEFA, FIFA pravidlá hry, rozhodnutia a odporúčania orgánov SFZ, UEFA, FIFA ako aj záväzné rozhodnutia medzinárodných aj vnútroštátnych orgánov rozhodovania sporov, rešpektovať princípy uvedené v článku 5 tam, kde je ich použitie výslovne stanovené ako aj zásady lojality, čestnosti a športového správania, poznať a dodržiavať zásady športovej etiky a etického kódexu futbalu.
1. Stanovy a ostatné predpisy vydávané orgánmi ZsFZ (ďalej len “predpisy ZsFZ”) musia byť v súlade s právnym poriadkom SR a EÚ ako aj s publikovanou ustálenou judikatúrou Európskeho súdu pre ľudské práva, Súdneho dvora EÚ, Ústavného súdu SR a Najvyššieho súdu SR.
2. Stanovy a ostatné predpisy ZsFZ musia byť v súlade s predpismi SFZ , UEFA a FIFA záväznými pre ich členov. Výnimkou sú prípady, v ktorých by súlad s predpismi UEFA a/alebo FIFA znamenal rozpor s právnym poriadkom SR alebo EÚ.
7. Za účelom posúdenia súladu stanov oblastných futbalových zväzov so Stanovami ZsFZ alebo SFZ ako aj za účelom posúdenia súladu Stanov ZsFZ so stanovami SFZ si môže VV ZsFZ vyžiadať stanovisko Legislatívno-právnej komisie SFZ.
3. V prípadoch, ktoré neznesú odklad, sú rozhodnutia príslušných orgánov ZsFZ zo športového hľadiska záväzné a nemenné; dôvodom pre výnimku z tohto pravidla môže byť protiprávne konanie podľa článku 27 odsek 1 písmeno a/.
1. Stanovy, štatúty a všetky ostatné predpisy ako aj rozhodnutia subjektov uvedených v odseku 1 musia byť v súlade s právnym poriadkom SR a EÚ ako aj so stanovami ZsFZ a ostatnými predpismi ZsFZ, SFZ, UEFA a FIFA.
3. Zmeny stanov oblastných futbalových zväzov, ktoré sú členmi ZsFZ musia byť predložené SFZ do 30 dní od ich schválenia na ich posúdenie. V časti, v ktorej právny útvar SFZ skonštatuje nesúlad zmien so stanovami SFZ, dotknutý člen zmeny stanov opätovne prerokuje a zosúladí ich obsah so stanovami SFZ podľa odporúčaní SFZ, a to najneskôr do troch mesiacov od vyslovenia nesúladu. Inak sa zmeny, ktorých sa to týka, predložia na posúdenie nesúladu so stanovami SFZ konferencii SFZ.
4. SFZ má právo postupom podľa odseku 3 rozhodnúť o požiadavke na odstránenie nesúladu predpisov klubov, oblastných zväzov s predpismi SFZ. VV SFZ môže na návrh dotknutého subjektu rozhodnúť o pozastavení účinnosti napadnutého predpisu alebo jeho časti.
5. Nerešpektovanie požiadavky SFZ na odstránenie nesúladu predpisov podľa odseku 4 môže byť disciplinárne postihnuté a môže viesť k pozastaveniu členstva v SFZ, prípadne aj k iným disciplinárnym opatreniam. V prípade závažného alebo opakujúceho sa nesúladu s predpismi SFZ môže nerešpektovanie takej požiadavky viesť k vylúčeniu člena zo SFZ.
4. Disciplinárne opatrenia sa ukladajú v disciplinárnom konaní, ktorého pravidlá sú upravené v disciplinárnom poriadku.
• funkcie,
• športovej činnosti alebo
• inej ako športovej činnosti;
b) zákaz vstupu do šatní, do technickej zóny, vrátane priestorov lavičky náhradníkov, do priestorov extra sedenia alebo do iných učených priestorov štadióna;
c) zákaz vstupu na štadión;
d) zákaz účasti na všetkých aktivitách spojených s futbalom;
e) pokuta.
b) zákaz uchádzať sa o dotácie, alebo využiť inštitút refundácie už uhradených výdavkov/nákladov z dotácie poskytnutej ZsFZ štátom,
c) zákaz prestupov;
d) odohranie stretnutia bez divákov;
e) odohranie stretnutia na neutrálnej pôde;
f) zákaz uskutočnenia jedného alebo viacerých stretnutí na konkrétnom štadióne;
g) zrušenie výsledku stretnutia;
h) preradenie do nižšej súťaže;
i) vylúčenie zo súťaže;
j) pokuta.
k) odobratie bodov
l) kontumácia
11. V záujme individuálnej a generálnej prevencie ako aj v záujme výchovného pôsobenia na mládež i ostatných členov futbalového hnutia môže byť rozhodnuté o zverejnení disciplinárneho rozhodnutia v plnom znení na webovom sídle ZsFZ. Inak sa zverejňuje obvyklým spôsobom iba uložené disciplinárne opatrenie.
12. O pozastavení členstva riadneho člena v ZsFZ, o vylúčení riadneho člena zo ZsFZ, alebo o dočasnom pozastavení výkonu funkcie v súlade so stanovami rozhodujú príslušné orgány ZsFZ na podnet disciplinárnej komisie, člena ZsFZ alebo aj bez podnetu.
1. Konečné rozhodnutie o záležitostiach závažnejšej povahy, ktoré nie sú upravené v týchto stanovách, ani v predpisoch SFZ, UEFA alebo FIFA, alebo v prípadoch vyššej moci, prináleží konferencii, ak z povahy veci nevyplýva, že rozhodnutie patrí do výlučnej pôsobnosti iného orgánu.
1. ZsFZ a jeho členovia uznávajú pravidlá futbalu vydané Medzinárodnou radou futbalových asociácií (International Football Association Board; skrátený názov IFAB), ktorá má výlučné právo na vydávanie a zmenu pravidiel.
3. VV ZsFZ môže udeliť, alebo delegovať svojim členom alebo orgánom právomoc organizovať súťaže na geograficky alebo administratívne vymedzenom území alebo vo vymedzených športových oblastiach, ktoré spadajú do ich právomoci.
4. Súťaže organizované ZsFZ majú prednosť pred inými súťažami s výnimkou súťaží profesionálneho futbalu. Súťaže organizované podľa odseku 3 musia byť zosúladené (termín a miesto konania) so súťažami organizovanými ZsFZ. Výkonný výbor môže za týmto účelom vydať osobitné predpisy alebo rozhodnutia.
5. Právo FK štartovať v majstrovskej súťaži závisí prednostne na športovom kritériu. FK sa kvalifikuje do majstrovskej súťaže na základe postupu z nižšej súťaže, zostupom z vyššej súťaže, alebo udržaním sa v súťaži, v ktorej štartoval v predchádzajúcom ročníku.
7. Zmena právnej formy, organizačnej štruktúry, alebo iný právny úkon FK za účelom uľahčenia si splnenia športového hľadiska, alebo iného kritéria stanoveného riadiacim zväzom sú zakázané v záujme zachovania športovej integrity, najmä ak ide o zmenu sídla FK, zmenu názvu FK, alebo prevodu obchodného podielu.
3. ZsFZ nesmie organizovať a zastrešovať stretnutia, alebo nadväzovať a udržiavať športové kontakty so zväzmi, ktoré nie sú členmi FIFA (UEFA) a bez súhlasu FIFA (UEFA), ani s dočasnými členmi niektorej konfederácie.
1. V stretnutiach v rámci súťaží organizovaných ZsFZ a jeho členmi môžu aktívne súťažiť iba hráči/hráčky, ktorí sú registrovaní v príslušnom klube vo futbale, ženskom futbale, plážovom futbale a vo futsale. Ak ide o súťaže škôl alebo iných organizácií, ktoré sú organizované v rámci činnosti ZsFZ, rozhodujúca je príslušnosť ku škole alebo inej organizácii zapojenej do súťaže.
2. Pre vznik alebo zmenu registrácie hráča je určujúce zaevidovanie registrácie alebo jej zmeny v informačnom systéme slovenského futbalu na to oprávnenou osobou.
3. Ten istý hráč môže byť súčasne registrovaný v najviac jednom futbalovom, jednom futsalovom a jednom klube plážového futbalu, za ktorý sa môže zúčastňovať súťažnej činnosti súčasne v tom istom období/ročníku.
4. Amatérsky alebo profesionálny status hráčov a pravidlá pri prestupoch hráčov sú upravené Prestupovým poriadkom vychádzajúcim z platných Pravidiel FIFA pre status a prestupy hráčov.
5. ZsFZ rešpektuje rozhodnutia Súdneho dvora EÚ vo veciach prestupov hráčov, odstupného a výchovného a ich princípy zakotví vo svojich predpisoch aj pre výlučne vnútroštátne vzťahy.
6. Hráči sú registrovaní v súlade s predpismi SFZ
1. Členstvo v ZsFZ je dobrovoľné. Každý člen združenia môže kedykoľvek v súlade s týmito stanovami zo združenia vystúpiť.
4. ZsFZ má riadnych členov a čestných členov.
5. ZsFZ zabezpečuje plnenie svojich cieľov a úloh najmä prostredníctvom svojich členov a v spolupráci s nimi.
1. Členom ZsFZ sa môže stať žiadateľ, ktorý splní podmienky stanovené v týchto stanovách. Na vznik členstva v ZsFZ nie je právny nárok.
3. O prijatí za člena ZsFZ, o pozastavení členstva vo ZsFZ, alebo o vylúčení člena zo ZsFZ rozhoduje príslušný orgán ZsFZ v súlade s týmito stanovami a ostatnými predpismi ZsFZ.
4. Členstvo v ZsFZ zaniká:
b) v súťažiach ZsFZ nehrá žiadne družstvo príslušného FK
d) smrťou, alebo právnym zánikom člena ZsFZ,
e) právnym zánikom ZsFZ.
5. Zánik členstva má za následok zánik všetkých práv, ktoré sa spájajú s členstvom v ZsFZ.
6. Zánik členstva nezbavuje člena jeho finančných záväzkov voči ZsFZ alebo jeho členom a riadneho
1. Riadny člen, ktorý chce vystúpiť zo ZsFZ, je povinný v záujme zachovania integrity súťaží informovať o tom písomne, najmenej dva mesiace vopred.
2. Povinnosťou vystupujúceho riadneho člena je dohrať stretnutia prebiehajúceho súťažného ročníka. Ak to nie je možné, dôsledky z hľadiska platnosti a výsledkov neodohratých stretnutí upraví súťažný poriadok SFZ.
3. Pri oznámení vystúpenia zo ZsFZ vystupujúci člen uvedie dátum, ku ktorému vystupuje zo ZsFZ. Ak je v oznámení uvedený skorší dátum ako je deň doručenia oznámenia na ZsFZ alebo ak dátum vystúpenia v oznámení nie je uvedený, za deň vystúpenia sa považuje deň, kedy bolo ZsFZ doručené písomné oznámenie o vystúpení.
1. Výkonný výbor môže rozhodnúť aj s okamžitou účinnosťou o pozastavení členstva v ZsFZ najmä v prípadoch, ak je člen ZsFZ alebo jeho funkcionár dôvodne podozrivý z:
b) trestných činov korupcie (prijímanie úplatku, podplácanie, nepriama korupcia) spáchaných v súvislosti s účasťou vo futbalových súťažiach riadených ZsFZ alebo
2. Z dôvodu závažného alebo opakovaného porušenia povinností, ktoré je v zásadnom rozpore s predpismi ZsFZ a vážne ohrozuje športovú etiku a dobré meno ZsFZ, môže výkonný výbor rozhodnúť o pozastavení členstva, a to aj s okamžitou účinnosťou.
4. Člen, ktorému bolo pozastavené členstvo, stráca momentom rozhodnutia výkonného výboru o pozastavení členstva všetky práva člena ZsFZ, ktoré mu prináležia podľa týchto stanov, ak výkonný výbor nerozhodne inak. Ostatní členovia nesmú s takýmto členom udržiavať športové vzťahy, s výnimkou plnenia povinností vyplývajúcich z týchto stanov a z bežného obchodného styku.
a. v prípade hrubého porušenia stanov a/alebo iných predpisov ZsFZ, pričom za takéto hrubé porušenie sa považuje najmä:
II. korupcia (prijímanie úplatku, podplácanie, nepriama korupcia), ktorej sa dopustil člen, štatutárny orgán alebo iný funkcionár člena alebo iná osoba v prospech člena ZsFZ
III. iná trestná činnosť závažnej povahy (zločin), ktorej sa dopustil člen, štatutárny orgán, alebo iný funkcionár člena alebo iná osoba v prospech člena ZsFZ v súvislosti s účasťou vo futbalových súťažiach riadených ZsFZ.
b. ak člen prestal spĺňať podmienky členstva (napr. strata bezúhonnosti, neuhradený členský príspevok),
c. z dôvodu neprihlásenia žiadneho družstva klubu do súťaže organizovanej ZsFZ alebo jeho členmi vo dvoch po sebe nasledujúcich súťažných ročníkoch.
2. O vylúčení riadneho alebo čestného člena zo ZsFZ rozhoduje konferencia kvalifikovanou väčšinou.
3. Postup podľa odseku 1 písmeno a/ je možný až po právoplatnom rozhodnutí orgánov príslušných na konanie o previnení.
a) športové kluby , ktoré môžu existovať v zákonom stanovenej právnej forme občianskeho združenia, vo forme obchodnej spoločnosti alebo vo forme rozpočtovej alebo príspevkovej organizácie, a ktorých družstvo je zaradené do futbalových súťaží riadených ZsFZ,
b) oblastné futbalové zväzy, ktoré majú sídlo v územnom obvode Trenčianskeho, Trnavského a Nitrianskeho samosprávneho kraja.
3. K prihláške podľa odseku 2 musí žiadateľ, ktorý nie je doposiaľ členom ZsFZ, povinne priložiť nasledujúce dokumenty:
a) kópiu platných stanov alebo obdobnej zakladateľskej listiny žiadateľa, ktoré musia byť v súlade so stanovami ZsFZ,
h) písomný záväzok žiadateľa, že bude vždy dodržiavať normy futbalového hnutia (článok 9) a rozhodnutia futbalových orgánov (článok 2 písmeno n.),
i) podpis doložky, ktorou uzná právomoc Odvolacej komisie ZsFZ a SFZ , rozhodcovského súdu SFZ, rozhodcovských orgánov FIFA a Športového arbitrážneho súdu v Lausanne (CAS) vo veciach týkajúcich sa členských vzťahov, stanov, uznesení a rozhodnutí športového hnutia, jeho členov a jemu podliehajúcich osôb, spolu so záväzkom využívať rozhodcovskú doložku zakladajúcu právomoc rozhodcovského súdu vo všetkých zmluvných vzťahoch s osobou podliehajúcou kompetencii ZsFZ a jeho členov a pokiaľ je to možné, zabezpečiť využívanie rozhodcovskej doložky aj v zmluvných vzťahoch, do ktorých riadny člen vstúpi mimo štruktúr ZsFZ a jeho členov. Platnosť rozhodcovskej doložky je obmedzená na prípady sporov pripúšťajúcich rozhodcovské konanie podľa právneho poriadku SR,
k) písomný záväzok žiadateľa, že dohrá súťaže aj v prípade zániku členstva a že zánikom členstva nezanikajú jeho finančné a iné záväzky, ktoré mu vznikli v čase členstva.
a) navrhnúť kandidáta na volenú funkciu v rámci ZsFZ, ak tieto stanovy neupravujú inak,
c) predkladať návrhy na zmenu stanov a iných predpisov ZsFZ vedúcemu sekretárovi v súlade s týmito stanovami,
g) požívať iné výhody poskytované členom ZsFZ.
e) vydávať vlastné vykonávacie predpisy pre ich činnosť a pre súťaže, ktoré riadia a organizujú,
V. podanie návrhu na vyhlásenie konkurzu alebo vstup do likvidácie
I. so subjektmi, o ktorých bolo takto rozhodnuté zo strany SFZ, UEFA alebo FIFA
1. ZsFZ zriaďuje na zabezpečenie plnenia svojich cieľov a úloh orgány so zastupiteľskou, výkonnou, kontrolnou, disciplinárnou, odvolacou a administratívnou právomocou
5. Orgánmi pre zabezpečenie spravodlivosti sú disciplinárna a odvolacia komisia ZsFZ
c) je navrhnutý riadnym členom ZsFZ
2. Za bezúhonnú sa nepovažuje osoba, ktorá bola v posledných piatich rokoch právoplatne odsúdená za úmyselný trestný čin, pokiaľ odsúdenie nebolo zahladené rozhodnutím príslušného orgánu. Bezúhonnosť sa preukazuje výpisom z registra trestov.
3. Členovia orgánov ZsFZ sú povinní vykonávať svoju pôsobnosť v súlade so zákonom s náležitou odbornou starostlivosťou a v súlade so záujmami ZsFZ a jeho členov. Nesmú uprednostňovať svoje záujmy, záujmy určitej skupiny členov alebo záujmy tretích osôb pred záujmami ZsFZ.
5. Ak štatutárny orgán alebo členovia orgánov ZsFZ postupovali s náležitou odbornou starostlivosťou v dobrej viere, že konajú v záujme ZsFZ a jeho členov, alebo konali v zmysle uznesenia konferencie, nemožno voči nim uplatňovať žiadne sankcie za porušenie ich povinností. Členovia orgánov ZsFZ sú povinní konať s náležitou odbornou starostlivosťou vždy v súlade s právnymi predpismi, predpismi ZsFZ a rozhodnutiami orgánov športového hnutia v prospech ZsFZ a v jeho záujme.
8. ZsFZ rešpektuje samostatnosť a nezávislosť vecného posudzovania a rozhodovania svojich orgánov v rozsahu právomocí, ktoré im boli zverené týmito stanovami alebo inými predpismi ZsFZ.
9. V záujme efektivity činnosti orgánov ZsFZ sa osobné rokovanie orgánov zvoláva najmä vtedy, ak z povahy prerokovávanej veci vyplýva, že nepostačuje písomné vyjadrenie členov. Osobné rokovanie orgánu je možné uskutočniť aj prostredníctvom telefonickej konferencie alebo videokonferencie.
b) volebná komisia, revízna komisia, disciplinárna komisia a odvolacia komisia zodpovedajú konferencii
2. Funkčné obdobie orgánov volených konferenciou končí zvolením nových členov týchto orgánov na volebnej konferencii, konanej v posledných dvoch mesiacoch funkčného obdobia, najneskôr uplynutím posledného dňa mesiaca, v ktorom uplynuli štyri roky od ustanovenia orgánu do funkcie, ak ďalej nie je stanovené inak.
3. V záujme zabezpečenia efektívnej výmeny vedenia a kontinuity procesov riadenia činností ZsFZ sa stanovuje, že mandát členov výkonného výboru na konci funkčného obdobia končí spoločne s mandátom predsedu. Uvedené platí obdobne aj pre predsedov a členov komisií.
10. Ak má podľa týchto stanov vykonať úkon, alebo prijať rozhodnutie orgán, ktorý nie je obsadený alebo nemá svojho legitímneho zástupcu vo veciach, ktoré neznesú odklad, je oprávnený konať VV, ktorý zároveň iniciuje potrebné kroky k obsadeniu orgánu. V prípade, ak je potrebné vykonať voľby na Konferencii, všetky potrebné úkony vykoná v súčinnosti s Volebnou komisiou.
1. Členovia zväzových orgánov na všetkých úrovniach riadenia futbalu musia v záležitostiach klubu, ktorého právomoci podliehajú, zachovávať nestrannosť.
2. V podmienkach ZsFZ platí princíp nezlučiteľností výkonu funkcie v zastupiteľskom, výkonnom, kontrolnom orgáne, ako aj nezlučiteľnosť postavenia pracovníka ekonomického oddelenia ZsFZ s výkonom volenej funkcie na rovnakom stupni riadenia futbalu.
3. Členovia orgánov ZsFZ volení konferenciou nemôžu byť počas trvania ich mandátu zvolení alebo inak ustanovení za delegátov na konferenciu.
5. Predsedom revíznej komisie, disciplinárnej komisie, odvolacej komisie, komisie rozhodcov a komisie delegátov nesmie byť štatutárny zástupca futbalového klubu zaradeného v súťažiach riadených ZsFZ.
1. Konferencia alebo výkonný výbor môže odvolať osobu z funkcie, do ktorej ju tieto orgány zvolili, alebo ktorou ju poverili v súlade s čl. 31 týchto Stanov.
4. V prípade, ak voči osobe vykonávajúcej funkciu v ZsFZ bolo vznesené obvinenie zo zločinu, alebo z úmyselného trestného činu spáchaného v súvislosti s výkonom funkcie alebo činnosti v ZsFZ, predseda alebo výkonný výbor bezodkladne rozhodne o pozastavení výkonu funkcie tejto osoby až do konečného rozhodnutia v trestnej veci vo vzťahu k tejto osobe.
5. Na volebnej konferencii konanej raz za štyri roky sa uskutočňujú voľby predsedu, ostatných členov výkonného výboru, predsedu revíznej, volebnej, odvolacej , disciplinárnej komisie a delegátov konferencie SFZ za ZsFZ.
1. Na konferencii ZsFZ je oprávnených zúčastniť sa 70 delegátov s právom hlasovať, 58 delegátov zastupujúcich FK hrajúce v súťažiach dospelých ZsFZ, 12 delegátov zastupujúcich ObFZ zo ZsFZ. Počty delegátov za FK podľa príslušnosti k ObFZ :
1. Nitra 5
2. Levice 4
3. N. Zámky 6
4. Komárno 4
5. Topoľčany 3
6. Trnava 5
7. Senica 5
8. Galanta 3
9. D. Streda 6
10. Trenčín 4
11. Prievidza 7
12. P. Bystrica 6
2. Počty delegátov za FK podľa príslušnosti k ObFZ budú aktualizované vždy v roku konania volebnej Konferencie ZsFZ. /Počet FK za ObFZ hrajúcich súťaže dospelých v ZsFZ : 2 = Počet delegátov za ObFZ / Zaokrúhľuje sa smerom hore.
3. Predložené oprávnenia byť delegátom konferencie s právom hlasovať budú zaznamenané preukázateľným spôsobom.
4. Každý delegát má jeden hlas a všetky hlasy delegátov sú si rovné. Oprávnenie hlasovať majú výlučne delegáti s právom hlasovať. Hlasovanie prostredníctvom zástupcu na základe splnomocnenia je povolené. Zastupovanie viacerých delegátov jednou osobou nie je prípustné.
5. Konferencie sa môžu zúčastniť aj členovia výkonného výboru, sekretár, predsedovia komisií a iní hostia, ktorí nemajú hlasovacie právo. Účasť iných hostí je podmienená súhlasom predsedu alebo predsedajúceho konferencie.
6. O sporoch a námietkach súvisiacich s kreovaním delegátov konferencie rozhoduje volebná komisia.
c) rozhoduje o prijatí a vylúčení riadneho člena a posudzuje nesúlad jeho stanov so stanovami ZsFZ;
g) volí a odvoláva členov VV ZsFZ
3. Na prijatie rozhodnutia podľa čl. 36 ods. 2 stanov sa vyžaduje súhlas nadpolovičnej väčšiny všetkých delegátov, ak ďalej nie je stanovené inak.
4. Na prijatie podľa čl.36 ods 2 bodov a, c, f, p, q je potrebná 2/3 väčšina všetkých delegátov konferencie.
5. Rozhodnutie podľa čl.36 ods. 2 bod g upravuje čl. 40 týchto stanov a volebný poriadok.
3. Ak sa počas konferencie zníži počet prítomných delegátov pod hranicu uznášaniaschopnosti, predsedajúci preruší konferenciu najviac na jednu hodinu. Ak po hodine nie je konferencia uznášaniaschopná, predsedajúci konferencie nariadi opakované zasadnutie konferencie najneskôr do 30 dní s programom, ktorý nebol prerokovaný.
2. Na prijatie rozhodnutia na opakovanom zasadnutí konferencie postačuje nadpolovičná väčšina aj v tých otázkach, v ktorých by sa malo podľa týchto stanov rozhodovať kvalifikovanou väčšinou. Pri ostatných rozhodnutiach postačuje na opakovanom zasadnutí konferencie ich schválenie jednoduchou väčšinou.
h) schválenie uznesení.
3. Riadne voľby do orgánov ZsFZ volených konferenciou vyhlasuje volebná komisia tak, aby sa konali najskôr 30 dní pred uplynutím a najneskôr 30 dní po uplynutí štyroch rokov odo dňa konania posledných riadnych volieb.
4. Voľba člena VV sa uskutoční v troch komorách, ktoré tvoria Trenčianska /ObFZ Prievidza, Trenčín, Považská Bystrica a Topoľčany/, Trnavská /ObFZ Trnava, Senica, Dunajská Streda a Galanta/ a Nitrianska /ObFZ Nitra, Levice, Nové Zámky a Komárno/. Delegáti za jednotlivé komory si zvolia svojich členov VV každá samostatne.
5. Z každého ObFZ môže byť zvolený len jeden člen VV, ktorý dosiahne väčší počet platných hlasov v prípade viac kandidátov z jedného ObFZ za splnenia ostatných podmienok stanovených týmito stanovami a volebným poriadkom. Ak je navrhnutý na funkciu člena výkonného výboru len jeden kandidát, na jeho zvolenie sa vyžaduje nadpolovičná väčšina. V takomto prípade sa môže voľba uskutočniť verejným hlasovaním. Ak kandidát nezíska nadpolovičnú väčšinu, uskutoční sa vzápätí druhé kolo voľby, v ktorom postačuje na zvolenie jednoduchá väčšina. Ak podľa predchádzajúceho postupu člen výkonného výboru nebol zvolený, volebná komisia vyhlási do 48 hodín doplňujúce voľby na túto funkciu a stanoví ich termín.
6. Ak je na funkciu člena výkonného výboru viac kandidátov, zvolený je ten kandidát, ktorý získal nadpolovičnú väčšinu hlasov. Ak ani jeden z kandidátov nezíska v prvom kole nadpolovičnú väčšinu, koná sa vzápätí druhé kolo volieb.
7. Do druhého kola volieb postupuje kandidát, ktorý sa počtom získaných hlasov umiestnil na prvom mieste a kandidát, ktorý sa počtom získaných hlasov umiestnil na druhom mieste. Ak získali viacerí kandidáti rovnaký najväčší počet hlasov na prvom mieste, postupujú do druhého kola len títo kandidáti. Ak v prvom kole získal jeden kandidát najväčší počet hlasov a na druhom mieste sa umiestnili viacerí kandidáti s rovnakým počtom hlasov, postupujú všetci kandidáti na prvom a druhom mieste do druhého kola.
8. V druhom kole volieb bude zvolený kandidát, ktorý získa nadpolovičnú väčšinu hlasov. Ak ani jeden z kandidátov nezíska v druhom kole nadpolovičnú väčšinu, na zvolenie kandidáta v ďalších kolách postačuje jednoduchá väčšina hlasov, pričom do ďalších kôl postupujú kandidáti podľa rovnakého kľúča, ako v prípade postúpenia do druhého kola.
9. Ak podľa postupu uvedeného v odsekoch 5 až 7 nebol zvolený člen výkonného výboru, volebná komisia vyhlási do 48 hodín doplňujúce voľby na túto funkciu a stanoví ich termín, ak konferencia nerozhodne o uskutočnení doplňujúcej voľby na najbližšej riadnej konferencii.
10. Doplňujúce voľby sú voľby do orgánov ZsFZ volených konferenciou, konané mimo volebnej konferencie na zostatok ich funkčného obdobia.
11. V doplňujúcich voľbách sú kandidáti volení v prípade predčasného zániku funkcie predchádzajúceho nositeľa funkcie alebo v prípade, keď volená funkcia nie je obsadená z iného dôvodu.
12. Doplňujúca voľba predsedu, člena výkonného výboru, predsedu, alebo člena orgánov volených konferenciou sa spravidla uskutoční v rámci programu najbližšej riadnej konferencie.
13. Riadne i doplňujúce voľby do orgánov ZsFZ volených konferenciou riadi volebná komisia.
14. Prípravu a priebeh volieb na konferencii upravuje volebný poriadok a rokovací poriadok, ktoré sa primerane použijú aj pri voľbe predsedov a členov komisií.
15. Predsedovia a členovia komisií sú volení výkonným výborom, ak tieto stanovy nestanovujú inak.
1. Výkonný výbor zvolá mimoriadnu konferenciu, ak o tom rozhodne dvojtretinová väčšina všetkých jeho členov.
a) nadpolovičná väčšina oblastných zväzov formou petície podpísanej štatutárnymi orgánmi jednotlivých oblastných zväzov alebo
3. Výkonný výbor má 10 členov: je zložený z predsedu a 9 členov VV, z ktorých jeden vykonáva funkciu podpredsedu.
4. Predsedu volia na volebnej konferencii všetci delegáti s právom hlasovať.
5. Voľba členov VV je upravená v čl. 40 bod 4.
e) požiadať o zvolanie mimoriadneho zasadnutia komisie, pracovných skupín a ostatných orgánov, v odôvodnených prípadoch, najmä ak vec neznesie odklad,
f) zdržať sa konaní, ktoré by mohli poškodiť dobré meno slovenského futbalu a jeho predstaviteľov, ZsFZ a jeho členov alebo ich partnerov..
3. V prípade konania, ktoré je nezlučiteľné s dodržiavaním povinností člena výkonného výboru podľa odseku 2. alebo v prípade, že sa člen výkonného výboru bez odôvodneného ospravedlnenia nebude opakovane alebo počas obdobia 6 mesiacov zúčastňovať na jeho činnosti, môže byť takýto člen na návrh predsedu ZsFZ odvolaný z funkcie, alebo mu môže byť výkon funkcie dočasne pozastavený.
a) rozhoduje o všetkých otázkach, pokiaľ nie sú týmito stanovami alebo inými predpismi zverené do právomoci konferencie, komisií alebo iných orgánov ZsFZ,
c) na návrh predsedu volí podpredsedu ZsFZ
d) schvaľuje rozpočet ZsFZ , jeho čerpanie a informuje o ňom na najbližšej konferencii ZsFZ.
e) volí a odvoláva členov disciplinárnej ,odvolacej a revíznej komisie
h) usmerňuje činnosť odborných komisií spravidla prostredníctvom člena výkonného výboru v spolupráci s príslušným predsedom komisie a sekretárom,
m) schvaľuje výsledky súťaží riadených ZsFZ
n) schvaľuje nominačné listiny rozhodcov a delegátov súťaží riadených ZsFZ
t) vykonáva uznesenia konferencie
u) rozhoduje o dočasnom pozastavení výkonu funkcie funkcionára voleného konferenciou do najbližšej konferencie,
w) rozhoduje o delegovaní úloh, vyplývajúcich z pôsobnosti výkonného výboru na iné orgány ZsFZ alebo na tretie osoby.
x) navrhuje SFZ kandidátov na volené funkcie v rámci SFZ, predsedov odborných komisií SFZ ,členov revíznej, odvolacej disciplinárnej a ostatných odborných komisií SFZ
8. Zápisnica zo zasadnutia výkonného výboru vrátane prijatých rozhodnutí a výsledkov hlasovania sa zverejňuje obvyklým spôsobom na webovom sídle ZsFZ okrem prípadu, keď výkonný výbor v odôvodnenom prípade rozhodne o nezverejnení rozhodnutia, dokumentu alebo ich časti. Delegáti konferencie sú oprávnení oboznámiť sa s nezverejneným rozhodnutím , dokumentom alebo ich časťou a rozhodnúť o jeho zverejnení.
3. Predseda koná v mene ZsFZ v právnych, administratívnych a organizačných vzťahoch a je oprávnený v mene ZsFZ podpisovať písomnosti v súlade s Podpisovým poriadkom ZsFZ.
4. Predseda predsedá zasadnutiam konferencie, výkonného výboru, ako aj pracovných skupín, v ktorých bol menovaný za predsedu.
5. V prípade nemožnosti výkonu funkcie predsedu zastupuje predsedu podpredseda. Ak to nie je možné, právomoci predsedu vykonáva v nevyhnutnom rozsahu do najbližšej konferencie člen výkonného výboru poverený na základe rozhodnutia výkonného výboru.
2. Predseda je oprávnený previesť majetok, zriadiť záložné právo, zabezpečovací prevod práva alebo vecné bremeno na majetok vo vlastníctve ZsFZ, vystaviť zmenku, uzavrieť zmluvu o úvere alebo o pôžičke, prevziať dlh, alebo pristúpiť k záväzku, alebo uznať sporný záväzok ZsFZ iba po predchádzajúcom súhlase konferencie a po zabezpečení a zvážení stanoviska a odporúčania ekonomického oddelenia ,VV a revíznej komisie..
3. Predseda je oprávnený v mene ZsFZ uzatvárať zmluvné vzťahy v hodnote nad 2.000,- eur až po predchádzajúcom súhlase výkonného výboru.
2. Predseda revíznej komisie je volený konferenciou na štyri roky. Ostatných členov revíznej komisie volí výkonný výbor na štyri roky.
a) kontrolovať finančné hospodárenie s prostriedkami ZsFZ, dbať o ich efektívne využívanie v súlade so schváleným rozpočtom ZsFZ, cieľmi ,úlohami a predpismi ZsFZ,
1. Volebná komisia pripravuje a organizuje voľby orgánov ZsFZ a členov orgánov ZsFZ, ktorých podľa týchto stanov volí konferencia, kontroluje priebeh týchto volieb a vyhlasuje ich výsledky.
3. Volebná komisia sa skladá z predsedu a troch členov volebnej komisie, z ktorých jeden je podpredseda. Zastúpenie vo volebnej komisii má každá komora. /Trenčianska, Trnavská a Nitrianska/
4. Predsedom volebnej komisie je člen volebnej komisie zvolený najvyšším počtom hlasov. Podpredsedom je člen volebnej komisie zvolený druhým najvyšším počtom hlasov.
1. Disciplinárna komisia je prvostupňovým orgánom zabezpečenia spravodlivosti ZsFZ, ktorý rozhoduje o porušení povinností vyplývajúcich z normatívneho systému ZsFZ, či rozhodnutí orgánov ZsFZ, za ktoré ukladá disciplinárne opatrenia.
2. Predsedu disciplinárnej komisie volí a odvoláva konferencia. Ostatných členov komisie volí a odvoláva výkonný výbor. Funkčné obdobie predsedu a ostatných členov komisie je štyri roky. Zastúpenie v komisii má každá komora.
1. Odvolacia komisia je orgánom zabezpečenia spravodlivosti ZsFZ, ktorý rozhoduje v druhom stupni o odvolaniach voči rozhodnutiam orgánov ZsFZ prvého stupňa.
2. Predsedu odvolacej komisie volí a odvoláva konferencia. Ostatných členov komisie volí a odvoláva výkonný výbor. Funkčné obdobie predsedu a členov komisie je štyri roky. Zastúpenie v komisii má každá komora.
6. Podnet na rozhodnutie odvolacej komisie ZsFZ v III. stupni, podáva navrhovateľ odvolacej komisii ZsFZ, ktorá rozhodnutie vydala. Predseda odvolacej komisie ZsFZ je povinný najneskôr do 7 dní od doručenia podnetu spĺňajúceho všetky náležitosti, postúpiť tento podnet odvolacej komisii SFZ, ak podnetu v plnom rozsahu nevyhovela a súčasne o tom upovedomí navrhovateľa. Ak podnetu vyhovela odvolacia komisia ZsFZ v plnom rozsahu, predseda nepostupuje podnet odvolacej komisii SFZ, o čom navrhovateľa v rozhodnutí o podnete upovedomí.
7. Vo veciach podľa odseku 3. je rozhodnutie odvolacej komisie SFZ konečné. To nevylučuje uplatnenie nároku na náhradu škody, prípadne iného nároku na rozhodcovskom súde.
11. Konanie preskúmania začína podaním podnetu subjektom s právnym záujmom na veci, ktorým požiada o preskúmanie konania, postupu a/alebo rozhodnutia orgánu ZsFZ alebo člena ZsFZ. Výsledkom konania preskúmania môže byť rozhodnutie, stanovisko, odporúčanie alebo podnet na konanie iného orgánu ZsFZ, jeho člena alebo na zmenu predpisov ZsFZ.
c) zabezpečuje realizáciu rozhodnutí schválených konferenciou a výkonným výborom ZsFZ v súlade s pokynmi predsedu,
3. Sekretár sa zúčastňuje na konferencii, zasadnutiach výkonného výboru a v prípade potreby aj na rokovaniach komisií, pracovných skupín a s právom predkladať návrhy do programu rokovania.
4. Ekonomické oddelenie poskytuje primeranú administratívnu a organizačno-technickú podporu pre činnosť komisií a ostatných orgánov ZsFZ, ako aj pre svojich členov v súlade s predpismi ZsFZ upravujúcimi podmienky poskytnutia podpory pre ich činnosť.
2. Vytváranie alebo rušenie komisií je v kompetencii výkonného výboru, ktorý pre jednotlivé komisie môže ustanoviť člena výkonného výboru ako garanta komisie, ktorý zabezpečuje komunikáciu s predsedom komisie a koordináciu činnosti komisie podľa úloh a potrieb výkonného výboru.
3. Vymedzenie pôsobností jednotlivých komisií, zadávanie úloh a kontrola činnosti komisií je v pôsobnosti výkonného výboru.
6. Členov komisií volí a odvoláva výkonný výbor. Pri voľbe členov komisie výkonný výbor prihliada k návrhom predsedu príslušnej komisie.
9. Rozhodnutia komisií nemôžu byť v rozpore so stanovami, predpismi ZsFZ, SFZ, UEFA, FIFA, ani s rozhodnutiami konferencie, výkonného výboru a orgánov SFZ, UEFA, FIFA.
1. Výkonný výbor môže v prípade potreby vytvoriť komisiu alebo pracovnú skupinu, ktorá bude vytvorená na určitý čas, nie dlhší ako dva roky a pre osobitné účely.
1. Účtovným obdobím ZsFZ je jeden kalendárny rok.
3. Za zostavenie rozpočtu na príslušný kalendárny rok, ročných účtovných výkazov ZsFZ a správy o hospodárení zodpovedá predseda a vedúci sekretár ZsFZ.
7. Rozpočet ZsFZ, správa o hospodárení ZsFZ a účtovná závierka ZsFZ sa po ich prerokovaní a schválení v príslušnom orgáne ZsFZ zverejňujú na webovom sídle ZsFZ.
k) dotácie z rozpočtu verejnej správy a granty,
4. Rozhodovanie vo veciach podľa odseku 1. a 2. patrí do výlučnej kompetencie výkonného výboru, ktorý môže rozhodnúť o tom, či týmito právami bude disponovať výhradne ZsFZ, alebo či za účelom využívania týchto práv ZsFZ založí obchodnú spoločnosť, v ktorej bude jediným spoločníkom alebo akcionárom a podiel na zisku obchodnej spoločnosti po zdanení bude použitý výlučne na plnenie zákonom vymedzených úloh .
5. Obchodný podiel v obchodnej spoločnosti založenej podľa odseku 4 nemôže byť prevedený na iný subjekt, ak konferencia kvalifikovanou väčšinou nerozhodne inak
1. Každé rozhodnutie súvisiace so zrušením ZsFZ musí byť prijaté dvojtretinovou väčšinou všetkých delegátov konferencie ZsFZ. Rokovanie o zrušení ZsFZ musí byť uvedené v schválenom programe konferencie.
b) právoplatným rozhodnutím ministerstva vnútra alebo súdu o jeho rozpustení.
4. V prípade zániku ZsFZ bez právneho nástupcu vykoná konferenciou určený likvidátor likvidáciu majetku ZsFZ v zmysle ustanovení § 70 a nasl. Obchodného zákonníka vo väzbe na § 13 zákona č. 83/1990 Zb. o združovaní občanov v znení neskorších predpisov.
6. Pri zániku ZsFZ podľa odseku 2. písmeno b) vykoná majetkové prerozdelenie likvidátor určený ministerstvom vnútra.
3. Ak v týchto stanovách nie je stanovené inak, dňom účinnosti týchto stanov prechádzajú právomoci Rady ZsFZ na konferenciu. Ak je v predpisoch ZsFZ platných ku dňu nadobudnutia účinnosti týchto stanov uvedená Rada ZsFZ, jej právomoci bude od uvedeného dňa vykonávať konferencia, ak v týchto stanovách nie je táto právomoc zverená inému orgánu.
4. Predseda a členovia volebnej komisie budú prvý raz zvolení na najbližšej riadnej konferencii po schválení volebného poriadku. Ich mandát skončí nasledujúci deň po volebnej konferencii, na ktorej bude zvolená nová volebná komisia.
a) Stanovy Západoslovenského futbalového zväzu schválené konferenciou ZsFZ zo dňa 9.2.2008 a sú zaregistrované Ministerstvom vnútra číslo spisu VVS/1-900/90-4159-7
1. Tieto stanovy rešpektujú formálnu štruktúru, základné zásady a inštitúty uvedené vo vzorových stanovách vydaných FIFA, boli prerokované a schválené na Konferencii ZsFZ dňa 15.02.2013 a nadobúdajú účinnosť dňom ich schválenia na konferencii ZsFZ.
Mimoriadna konferencia ZsFZ sa uskutoční v piatok 15. februára 2013 Návrh Západoslovenského futbalového zväzu na reorganizáciu republikových súťaží dospelých

References: čl. 31
 čl. 36
 čl.36
 čl.36
 čl. 40
 čl. 40
 § 70
 § 13